1.9.2023
MT
Il-Ġurnal Uffiċjali tal-Unjoni Ewropea
C 312/151
(25)
Jekk wieħed jassumi li l-politiki ma jinbidlux, it-tbassir tar-rebbiegħa 2023 tal-Kummissjoni jipprojetta li n-nefqa primarja netta ffinanzjata nazzjonalment tikber għal 2,9 % fl-2024, li hija taħt ir-rata ta' tkabbir rakkomandata.
(26)
Skont il-Programm ta' Stabbiltà 2023, l-investiment tal-gvern huwa mistenni li jibqa' stabbli għal 4,5 % tal-PDG fl-2023 u l-2024.
Il-Programm ta' Stabbiltà 2023 jirreferi għal riformi u investimenti, li huma mistennija jikkon­ tribwixxu għal tkabbir sostenibbli u inklużiv.
Dawk ir-riformi u investimenti jinkludu investimenti biex jitrawmu t-tranżizzjonijiet tal-enerġija u dawk diġitali, li huma wkoll parti mill-pjan għall-irkupru u r-reżiljenza.
(27)
Il-Programm ta' Stabbiltà 2023 jiddeskrivi perkors fiskali fuq terminu medju sal-2027.
Skont il-Programm ta' Stabbiltà 2023, id-defiċit tal-gvern estiż huwa mistenni li jonqos gradwalment għal 1,0 % tal-PDG fl-2025, u għal 0,8 % sal-2026, qabel jiżdied bi ftit għal 0,9 % fl-2027.
Għalhekk, id-defiċit tal-gvern estiż hu ppjanat li jibqa' taħt it-3 % tal-PDG matul il-perjodu tal-Programm.
Skont il-Programm ta' Stabbiltà 2023, il-proporzjon tad-dejn għallPDG tal-gvern estiż huwa mistenni li jiżdied minn 27,5 % fi tmiem l-2024 għal 29,0 % sa tmiem l-2027.
(28)
L-impatt tax-xejriet demografiċi fuq l-infiq pubbliku ser jsir aktar akut fid-deċennji li ġejjin, billi l-għadd ta' pensjonanti għal kull ħaddiem huwa mistenni jiżdied b'mod kostanti minħabba l-popolazzjoni li qed tixjieħ u t-tnaqqis fil-flussi ta' migrazzjoni netti.
F'xenarju ta' ebda bidla fil-politika, il-Lussemburgu ser jiffaċċa waħda millakbar żidiet tal-Unjoni fl-infiq tal-pensjonijiet bħala sehem tal-PDG, fejn huwa pprojettat li dan ser jirdoppja għal madwar 18 % tal-PDG sal-2070, l-ogħla fl-Unjoni.
Dan ser iwassal għal żieda sinifikanti fid-dejn pubbliku, li tpoġġi s-sostenibbiltà tal-finanzi pubbliċi f'riskju.
Il-pjan għall-irkupru u r-reżiljenza ma jindirizzax is-sostenibbiltà fit-tul tas-sistema tal-pensjonijiet.
B'mod speċifiku, dak il-pjan ma jindirizzax l-effetti negattivi tal-iskemi ta' rtirar bikri u l-inċentivi finanzjarji biex wieħed jitlaq mis-suq tax-xogħol kmieni, li jikkontribwixxu għal rata baxxa ta' impjieg fost ħaddiema akbar fl-età.
Iż-żieda fl-età effettiva tal-irtirar ikollha impatt makroekonomiku ta' benefiċċju u l-potenzjal li jitnaqqas l-infiq fuq il-pensjonijiet, peress li rata ogħla ta' ħaddiema akbar fl-età fl-impjieg tappoġġa t-tkabbir ekonomiku.
Il-ġlieda kontra l-ippjanar aggressiv tat-taxxa fl-Unjoni hija essenzjali biex: i) tiġi evitata ddistorsjoni tal-kompetizzjoni bejn id-ditti; ii) jiġi żgurat trattament ġust tal-kontribwenti; u iii) jiġu ssalvagwardjati l-finanzi pubbliċi.
Il-Lussemburgu huwa ekonomija żgħira, miftuħa, b'settur finanzjarju internazzjonali kbir, li filbiċċa l-kbira jispjega l-eżistenza ta' flussi finanzjarji kbar.
Madankollu, dawk il-flussi jirriflettu wkoll il-preżenza ta' ħafna kumpaniji bi sjieda barranija fil-pajjiż, li huma involuti f'attivitajiet intragrupp tat-teżor.
Punt partikolari ta' tħassib huwa n-nuqqas ta' taxxi minn ras il-għajn, jew miżuri ekwivalenti fuq pagamenti ta' imgħax u royalties magħmula lil ġuriżdizzjonijiet b'taxxa baxxa jew żero lil hinn minn dawk il-pajjiżi inklużi fil-lista tal-Unjoni ta' ġuriżdizzjonijiet li ma jikkooperawx (19).
Il-pagamenti 'l barra ta' mgħax u royalties minn kumpaniji bbażati filLussemburgu għal ġuriżdizzjonijiet ta' pajjiżi terzi jistgħu jkunu soġġetti għal ftit tassazzjoni jew l-ebda tassazz­ joni jekk dawn il-pagamenti ma jiġux intaxxati jew intaxxati f'livell baxx fil-ġuriżdizzjoni riċeventi.
Il-Lussemburgu ħa xi passi biex jiġġieled l-ippjanar aggressiv tat-taxxa.
Madankollu, sa issa dawn il-miżuri ma kinux biżżejjed biex jindirizzaw dawk il-karatteristiċi tas-sistema tat-taxxa, li jistgħu jintużaw minn kumpaniji multinazzjonali biex jinvolvu ruħhom f'ippjanar aggressiv tat-taxxa.
(29)
F'konformità mal-Artikolu 19(3), il-punt (b), tar-Regolament (UE) 2021/241 u l-kriterju 2.2 tal-Anness V għal dak ir-Regolament, il-pjan għall-irkupru u r-reżiljenza jinkludi sett estensiv ta' riformi u investimenti li jsaħħu lil xulxin li għandhom jiġu implimentati sal-2026.
L-implimentazzjoni tal-pjan għall-irkupru u r-reżiljenza talLussemburgu għadha għaddejja.
Il-Lussemburgu ppreżenta l-ewwel talba għall-pagament fit-28 ta' Diċembru 2022, li tikkorrispondi għal 26 stadju importanti u miri fid-Deċiżjoni ta' Implimentazzjoni tal-Kunsill, għalliżborż ta' EUR 20 miljun fl-ambitu tal-Faċilità.
Il-Kummissjoni ppubblikat l-ewwel valutazzjoni preliminari pożit­ tiva tagħha fit-28 ta' April 2023.
Il-Kunsill qed jiddiskuti t-talba għall-ħlas.
L-istadji importanti u l-miri kkonċer­ nati jinkludu d-dħul fis-seħħ tar-riforma tal-"Patt ta' Akkomodazzjoni 2.0", bil-għan li żżid il-provvista ta' akkomodazzjoni għall-kiri affordabbli offruta mill-muniċipalitajiet, investimenti għad-diġitalizzazzjoni tas-settur pubbliku għall-iżvilupp ta' komunikazzjoni ultra sigura, it-titjib tal-ħiliet tal-forza tax-xogħol bit-tnedija
(19) Konklużjonijiet tal-Kunsill dwar il-lista riveduta tal-UE ta' ġuriżdizzjonijiet li ma jikkooperawx għal finijiet ta' taxxa (ĠU C 64, 21.2.2023, p. 17).